
Par Latvijas Investīciju un attīstības aģentūras atbrīvošanu no Madonas novada kultūras centra telpu nomas maksas

Madonas novada pašvaldībā saņemts Latvijas Investīciju un attīstības aģentūras (LIAA), reģ. Nr. 90001739473, iesniegums (reģistrēts Madonas novada pašvaldībā 07.08.2026. ar Nr. 2.1.3.1/26/3120) ar lūgumu atbrīvot LIAA no Madonas novada kultūras centra telpu (Raiņa ielā 12, Madonā) nomas maksas pārtikas nozarei veltītā pasākuma “Pārtikas kods 2026: Efektivitāte. Inovācijas. Peļņa” organizēšanai 2026. gada 30. oktobrī.
Pasākums būs plaša mēroga pārtikas nozares pasākums, kas pulcēs aptuveni 200 dalībniekus - pārtikas ražotājus un uzņēmējus, nozares ekspertus, valsts un pašvaldību institūciju pārstāvjus, izglītības un pētniecības iestāžu pārstāvjus, kā arī citus nozares profesionāļus. Tā mērķis ir veicināt zināšanu un pieredzes apmaiņu, uzņēmēju savstarpējo sadarbību un pārtikas nozares konkurētspēju, pievēršoties tādiem aktuāliem jautājumiem kā inovāciju un tehnoloģiju izmantošana pārtikas ražošanā, mākslīgais intelekts un automatizācija, efektivitātes paaugstināšana, tirgus tendences, kā arī citi nozarei būtiski jautājumi.
Maksa par Madonas novada kultūras centra telpu nomu – lielā zāle un 3 viesu telpas, atbilstoši Madonas apvienības pārvaldes un Madonas pilsētas teritorijas iestāžu sniegto maksas pakalpojumu cenrādim (Pielikums Nr.9 Madonas novada pašvaldības domes 27.11.2025. lēmumam Nr.430 (protokols Nr.12, 80.p.)), par 8,5  stundām (no plkst. 9.00 līdz plkst. 17.30) sastāda 671,50 EUR (seši simti septiņdesmit viens euro 50 centi), t.sk., PVN.
Noklausījusies sniegto informāciju, ņemot vērā 13.08.2026. kultūras un sporta jautājumu komitejas atzinumu, atklāti balsojot: PAR – 15 (Agris Lungevičs, Aivis Mitenieks, Andris Dombrovskis, Artūrs Čačka, Artūrs Grandāns, Dace Ozoliņa, Egils Bērziņš, Gatis Teilis, Gunārs Ikaunieks, Janīna Grudule, Jānis Erels, Māris Justs, Rūdolfs Medenis, Valda Kļaviņa, Zigfrīds Gora), PRET – NAV, ATTURAS – NAV, Madonas novada pašvaldības dome NOLEMJ:

Atbrīvot Latvijas Investīciju un attīstības aģentūru, reģ.Nr. 90001739473, no Madonas novada kultūras centra telpu nomas maksas pārtikas nozarei veltītā pasākuma “Pārtikas kods 2026: Efektivitāte. Inovācijas. Peļņa” organizēšanai 2026. gada 30. oktobrī.



Domes priekšsēdētājs							A. Lungevičs

